Példa a beszámolás pénznemének megváltoztatására (devizanemek közötti áttérésre) vonatkozó áttérési mérleg könyvvizsgálói jelentésére

**FÜGGETLEN KÖNYVVIZSGÁLÓI JELENTÉS**

**Az ABC társaság vezetése részére** [vagy más megfelelő címzettnek]

**Vélemény**

Elvégeztem(ük) az ABC társaság („a Társaság”) mellékelt 201X. yyyy ZZ-i fordulónapra elkészített, a beszámolás pénznemének forintról*(vagy más, régi devizanem)* euróra*(vagy más új devizanem)* történő megváltoztatását alátámasztó áttérési mérlegének könyvvizsgálatát, melyben az eszközök és források egyező végösszege [xxx.xxx] E Ft *(régi devizanem)*, mely a 201X nnnn MM-i alapítói határozatban meghatározott EUR*(új devizanem)*-ra történő áttérés eredményeképpen [xxx.xxx] EUR *(új devizanem)*, valamint a jegyzett tőke összege [xxx.xxx] E Ft *(régi devizanem)*, mely az áttérés eredményeképpen [xxx.xxx] EUR *(új devizanem)*.

Véleményem(ünk) szerint az ABC társaság 201X. yyyy ZZ-i fordulónapra vonatkozó áttérési mérlegét minden lényeges szempontból a Magyarországon hatályos, a számvitelről szóló 2000. évi C. törvénnyel (a továbbiakban: „számviteli törvény”) összhangban készítették el.[[1]](#footnote-1)

**Vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló áttérési mérleg könyvvizsgálatáért való felelőssége*” szakasza tartalmazza.

Az áttérési mérleg általam(unk) végzett könyvvizsgálatára vonatkozó, Magyarországon hatályos etikai követelményeknek megfelelve, független(ek) vagyok(unk) a Társaságtól, és ugyanezen etikai követelményekkel összhangban eleget tettem(ünk) egyéb etikai felelősségeim(nk)nek is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb kérdések: az áttérési mérleg, valamint a számvitel (az elkészítés) alapja**

*[A számvitel alapjára vonatkozó kijelentések, mint például:]*

[Az áttérési mérleg elkészítésére a Társaság a beszámolás pénznemének a megváltoztatására tekintettel, a számviteli törvény 145-149. §-ai ban meghatározott előírások szerint kötelezett. Az áttérési mérleg azzal a céllal készült, hogy az áttérés után induló üzleti év számviteli könyveinek a megnyitásához a nyitó pénzügyi adatok az áttérés utáni új devizanemben kifejezett értékekkel a Társaság rendelkezésére álljanak. A mellékelt áttérési mérleg számviteli alapját, ennek megfelelően, a Társaság 201X. yyyy ZZ-i fordulónapra elkészített, számviteli törvény szerinti [egyszerűsített] éves beszámolója, valamint a beszámolási pénznem megváltoztatásának a számviteli törvény 145-149. §-aiban rögzített sajátos számviteli szabályai képezték.]

*[Az áttérési mérleget alátámasztó [egyszerűsített] éves beszámoló könyvvizsgálatára vonatkozó kijelentések, mint például:]*

A Társaság [201X. yyyy ZZ-i]-i fordulónapra [régi devizanem]-ben elkészített, a számviteli törvény szerinti [egyszerűsített] éves beszámolóját [nem könyvvizsgálták.] VAGY [külön megbízás keretében vizsgáltuk, és arról 201X+1. Hónap Nap-ján adtunk ki [minősítés nélküli / minősített] véleményt tartalmazó könyvvizsgálói jelentést.]

**Egyéb kérdések: a felhasználás korlátozása**

*[A felhasználás korlátozására vonatkozó kijelentések, mint például:]*

[A mellékelt áttérési mérleg kizárólag a Társaságnál a beszámolás pénznemének forintról*(vagy más, régi devizanem)* euróra*(vagy más új devizanem)* történő megváltoztatásával összefüggésben, a számviteli törvényben előírtaknak való megfelelés céljából készült. Így nem került bemutatásra az eredménykimutatás és a kiegészítő melléklet, amelyek ahhoz lennének szükségesek, hogy a Társaság vagyoni, pénzügyi és jövedelmi helyzetéről megbízható és valós képet adjanak a számviteli törvény 4. §-ában foglaltaknak megfelelően.

Jelen könyvvizsgálói jelentésem(ünk) kizárólag az ABC társaság ügyvezetése részére készült az euróban*(vagy más új devizanem)* való könyvvezetésre és pénzügyi beszámolásra való áttérés céljából, ezért az más célból, vagy más által nem használható fel.]

**A vezetés [és az irányítással megbízott személyek] felelőssége az áttérési mérlegért**

A vezetés felelős az áttérési mérlegnek a számviteli törvénnyel[[2]](#footnote-2), valamint az áttérési mérleget alátámasztó, a 201X. yyyy ZZ-i fordulónapra elkészített [egyszerűsített] éves beszámolóval összhangban történő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes áttérési mérleg elkészítése.

Az áttérési mérleg, valamint az áttérési mérleget alátámasztó [egyszerűsített] éves beszámoló elkészítése során a vezetés felelős azért, hogy felmérje a Társaságnak a vállalkozás folytatására való képességét és az adott helyzetnek megfelelően az [egyszerűsített] éves beszámolóban közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló számvitel áttérési mérlegben és [egyszerűsített] éves beszámolóban való alkalmazásáért, azt az esetet kivéve, ha a vezetésnek szándékában áll megszüntetni a Társaságot vagy beszüntetni az üzletszerű tevékenységet, vagy amikor ezen kívül nem áll előtte más reális lehetőség.

[Az irányítással megbízott személyek felelősek a Társaság pénzügyi beszámolási folyamatának felügyeletéért.]

**A könyvvizsgáló áttérési mérleg könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy az áttérési mérleg ~~egésze~~ nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott áttérési mérleg alapján meghozott gazdasági döntéseit.

Egy, a Magyar Nemzeti Könyvvizsgálati Standardokkal összhangban elvégzésre kerülő könyvvizsgálatnak a részeként szakmai megítélést alkalmazok(unk), és szakmai szkepticizmust tartok(unk) fenn a könyvvizsgálat egésze során. Emellett:

* Azonosítom(juk) és felmérem(jük) az áttérési mérleg akár csalásból, akár hibából eredő lényeges hibás állításainak kockázatait, az ezen kockázatok kezelésére alkalmas könyvvizsgálati eljárásokat alakítok(unk) ki és hajtok(unk) végre, valamint véleményem(ünk) megalapozásához elegendő és megfelelő könyvvizsgálati bizonyítékot szerzek(ünk). A csalásból eredő lényeges hibás állítás fel nem tárásának kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását;
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló számvitel alkalmazása, valamint a megszerzett könyvvizsgálati bizonyíték alapján arról, hogy az áttérési mérleget alátámasztó [egyszerűsített] éves beszámoló tekintetében fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a Társaság vállalkozás folytatására való képességét illetően. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) a figyelmet vagy minősítenem(ünk) kell véleményemet(ünket). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban okozhatják azt, hogy a Társaság nem tudja a vállalkozást folytatni.
* Értékelem(jük) az áttérési mérleg felépítését és tartalmát, valamint értékelem(jük) azt is, hogy az áttérési mérlegben teljesül-e a 201X nnnn MM-i alapítói határozatban foglaltak számviteli törvény 145.-149. §-ai szerinti bemutatása.

Kommunikálom(juk) az irányítással megbízott személyek felé - egyéb kérdések mellett - a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve a Társaság által alkalmazott belső kontrollnak a könyvvizsgálatom(unk) során általam(unk) azonosított jelentős hiányosságait is.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

1. VAGY: Véleményem(ünk) szerint az áttérési mérleget minden lényeges szempontból a Magyarországon hatályos, a számvitelről szóló 2000. évi C. törvény (a továbbiakban: „számviteli törvény”) 145.-149. §-aiban foglalt előírásokkal összhangban készítették el. [↑](#footnote-ref-1)
2. VAGY: …a számviteli törvény 145.-149. §-aiban foglaltak előírásokkal, valamint… [↑](#footnote-ref-2)